ས་རིམ་བཟོ་བཀོད་ཀྱི་རྣམ་བཞག་ལ་བརྟེན་ནས་གླིང་ཆེན་བར་གྱི་གཡོ་འགུལ་དང་རྒྱ་མཚོའི་འོག་གི་ས་ཤུན་གསར་གྲུབ་གཉིས་གསལ་བཤད་བྱེད་ཐུབ་པ་མ་ཟད།ས་གཞིའི་ཕྱི་ངོས་འགྲུབ་བྱེད་ཀྱི་ས་རྡོའི་རིམ་པ་དེ་ས་རིམ་མཁྲེགས་པོ་སུམ་ཅུའི་ནང་བགོས་ཡོད་ཅིང༌།ས་རིམ་དེ་དག་ས་ཡོལ་འོག་གི་རྡོ་ཁོལ་མའི་སྟེང་དལ་བུར་གཡོ་ཞིང་གནས་འཕོས་པ་ལས་དེར་བརྟེན་པའི་གླིང་ཆེན་དང་རྒྱ་མཚོའི་འོག་གི་ས་ཤུན་རྣམས་ཀྱང་རང་བཞིན་གྱིས་གནས་འཕོས་ཏེ་འགྱུར་བ་འབྱུང་བ་ཡིན།དེ་དག་ཕྱོགས་གང་དུ་གནས་འཕོ་བ་ཡིན་ཞེ་ན།འདི་ལ་རྣམ་པ་གསུམ་ཡོད་པ་ལས་དང་པོ་ས་རིམ་ཕན་ཚུན་ཕྱོགས་ཐ་དད་ཏུ་གཡོ་བས་རྒྱང་ཐག་རིང་དུ་འགྲོ་བ་དང༌།གཉིས་པ་གདུན་ཕྱོགས་སུ་གཡོ་བས་རྒྱང་ཐག་ཉེ་རུ་འགྲོ་བ་དང༌།གསུམ་པ་ཕན་ཚུན་མ་རེག་པར་ཕྱོགས་ཐ་དད་དུ་གཡོ་བ་བཅས་ཡིན།ས་ཡོམ་ཕལ་ཆེར་ས་རིམ་གཉིས་སམ་གསུམ་སོགས་ཀྱི་བར་མཚམས་དེར་འབྱུང་གི་ཡོད་རེད།